open-index/open-wikipedia-markdown huggingface dataset:
NM i terrengsykling 2016

**[[Norgesmesterskapet i terrengsykling]] 2016** bestod av flere arrangementer:

* NM i rundbane og sprint ble arrangert i Svelvik. Arrangør var Svelvik SK.
* NM i maraton ble arrangert i Drevsjø 30. juli. Arrangør var Engerdal SK.
* NM i utfor ble arrangert på Hafjell 21. august. Arrangør var SK Rye.
* NM i sykkelkross ble arrangert i Skien 13. november. Arrangør var Grenland SK.
* NM i trial ble arrangert i Norheimsund. Arrangør var Hardanger SK.

__TOC__

## Menn

### [[Rundbane]]

### Sprint

### [[Maraton (sykkel)|Maraton]]

### [[Utfor (sykkel)|Utfor]]

### [[Sykkelkross]]

### [[Biketrial]]

## Kvinner

### [[Rundbane]]

### Sprint

### [[Maraton (sykkel)|Maraton]]

### [[Utfor (sykkel)|Utfor]]

### [[Sykkelkross]]

## Kilder
* Egil Svendsby (red.) *Sportsboken 2016*, s. 269. Vigmostad & Bjørke. ISBN 978-82-419-1334-0.
* Norges Cykleforbund: Årbok 2016, s. 212-14.
* NM terrengsykkel 2016 - NM Sprint XCE - Finaler
* Hess-Bolstad, Strædet og Sandviken vant utfor-NM
* NM Cyclocross Skien 2016 - Men Elite
* NM Cyclocross Skien 2016 - Women Elite
Sykkelveske

En **sykkelveske** er en kurv, pose, boks eller lignende beholder festet til sidene av en sykkel eller motorsykkel, og er ofte båret parvis.

## Historie

Prinsippet for de typiske sykkelveskene ligner på kløving, en transportform med gamle røtter hvor nyttedyr (for eksempel kløvhest) bærer last ved bruk av seletøyanordninger. Når hunder bærer slik last kalles det hundekløving.

I 1884 ble sykkelvesker patentert av John B. Wood fra Camden (New Jersey). I 1970-årene designet Hartley Alley sykkelbagasje som kunne festes til styret som ble solgt under varemerket *Touring Cyclist* inntil han gikk av med pensjon i 1984.

## Sykkelvesker

Det finnes mange stiler av sykkelvesker. Vesker til tursykling selges vanligvis i par, og er ment å huse nok utstyr for kunne forsyne turer over flere dager. Det vanligste oppsettet er å bruke et par mindre vesker (10 til 15 liter hver) montert på en lav frontbærer og et par større vesker på det bakre brettet (20 til 30 liter hver).

Sykkelpendlere kan ha vesker konstruert for bærbare datamaskiner, klesbytte, hygieneartikler, arbeidssko og matpakke. Det finnes også vesker som kan brukes som ryggsekk eller skulderveske for lettere transport når de ikke bæres på sykkel.

### Konstruksjon
Sykkelvesker er vanligvis laget av nylon eller andre syntetiske tekstiler som kan sys. Vanntette vesker er gjerne limt i sømmene.

Siden det ofte sykles i regn er mange vesker bygget for å være vannavvisende eller vanntette, mens andre kan ha regntrekk som tilbehør. Formen på vesken kan holdes oppe av en ramme eller avstivningspaneler laget av plast eller metall for at vesken skal holdes på plass samt hindre den i å komme i kontakt med hjulene.

Sykkelvesker er vanligvis laget for å festes på bagasjebrett bak eller lav frontbærer foran som allerede er montert på sykkelen. Avtakbare vesker hektes gjerne fast på den øverste kanten av stativet og holdes ofte på plass av en sperre eller en elastisk mekanisme.

## Motorsykkelvesker
Motorsykkelvesker er vanligvis harde bokser eller kofferter laget av metall eller hard plast, og med lokk. Koffertene kan være permanent festet til motorsykkelen eller være avtagbare. Myke bokser kan være laget av lær eller stoff, som saltasker.

Bagasjeboksene kan enten være sidevesker eller sidebokser (festet på sidene) eller toppboks (festet på toppen).

## Se også
* Saltaske, en dobbel veske som henges bak salen på en hest, sykkel eller lignende
* Sykkelpakking

## Referanser


## Eksterne lenker
*
Hans Rasmussen Helgerud

**Hans Rasmussen Helgerud** (født 23. juli 1825 i Lier, oprinnelig navn: Hans Rasmussen Eriksrud, død 25. januar 1895) var gårdbruker, medlem av kommunestyret og ordfører i Lier kommune 1880-81. Han var sønn av Rasmus Jacobsen Eriksrud og Margrete Hansdr. Hans var i 42 år medlem av kommunestyret og i tillegg til å ha vært ordfører tjenestegjorde han også som viseordfører 1878–79. Han var medstifter av Lier Brandforening i 1864, medlem av Lier Brandforenings styre, medlem av Lier Sparebanks styre 1856–92, ordfører i fattigkommissionen, overformynder, oprettelsen og bestyrelsen av Liers Meieri.

## Referanser
Sykkelkåpe

En **sykkelkåpe** er et karosseri for en sykkel, og er laget for å gi mindre luftmotstand eller beskytte rytteren mot vær og vind. Kåper er mest vanlig på liggesykler, og kan være såkalt halvkåpe eller fullkåpe. En sykkel med helkåpe kan være en vanlig sykkel utstyrt med en ekstra kåpedel, mens en velomobil er en permanent lukket sykkel med helkåpe.

Kåpesykler har aerodynamiske og komfortmessige fordeler, men er ofte ikke praktiske for gatebruk.

## Strekkduk
En variant er å ha fast karosseri foran og bak på sykkelen, og så strekke en duk i mellom (såkalt *bodysock*, vanligvis i elastan) for å omslutte disse delene samt rytteren for minsket luftmotstand.

Frontkarosseri og strekkduk kan også skjerme rytteren fra vind, regn og kulde, samt skjerme for sol på varme dager.


Jersey Town Criterium 2010 recumbent 077.jpg|En aerodynamisk duk strekt mellom et fast frontkarosseri og en ramme bak
Jersey Town Criterium 2010 recumbent 018.jpg|En kortere duk strekt over fast frontkarosseri og fast bakkarosseri
Jersey_Town_Criterium_2010_recumbent_031.jpg|Liggesykkel med kun karosseri bak


## Velomobil
En velomobil er vanligvis en trehjulssykkel, og har helkåpe som beskytter fra elementene rytteren i all slags vær.


Velomobile-decapotable-rouge2.jpg|Velomobil med karosseri vippet opp for av- og påstigning
People Powered Vehicle.jpg|En velomobil med rette linjer på karosseriet
Podbike FRIKAR velomobile.jpg|En helt lukket velomobil med bobledeksel fra det norske selskapet Podbike


## Se også
* Motorsykkelkåpe, karosseri på motorsykkel for bedre aerodynamikk
* Sykkelskjerm, del som monteres rundt dekkene for å hindre sprut

## Referanser
Lav frontbærer

En **lav frontbærer** er en bagasjebærer montert lavt foran på en sykkel, og muliggjør lavt tyngdepunkt mens man frakter bagasje. Slike frontbærere brukes mye av sykkelturister for å bære bagasje i sykkelvesker over forhjulet.

For optimal balanse bør bagasjen på en frontbærer plasseres lavt og så nært styreaksen som mulig (på linje med styrerøret, som er litt bak forhjulsaksen).

## Konstruksjon
I likhet med andre typer bagasjebærere er lave frontbærere vanligvis konstruert av aluminium eller rustfrie stålstenger eller rør. Stengene og rørene bøyd til riktig form og har monteringspunkter.

Alle lave frontbærere har horisontale skinner som sykkelvesker kan festes til. Den vanligste diameteren på skinnene er 10 millimeter. Noen lave frontbærere har to skinner på hver side. Den nedre skinnen gjør at bagasjen kan bæres nær hjulets tyngdepunkt, mens den høye skinnen gir mer klaring fra hindringer når man sykler i ulendt terreng.

Lave frontbærere kan være laget av to separate deler eller sammenføyd med en stabiliserende bue, hvilket øker stivheten. Noen lave frontbærere har en toppplattform som mer bagasje kan pakkes på.

## Installasjon
Lave frontbærere  er spesielt designet for å monteres på en bestemt type gaffel. Tursykler har vanligvis en forgaffel med en eller to gjengede hull for M5-skruer på forsiden av gaffelenden på hver side. Disse kan brukes for montering av skjermer og/eller bagasjebærere. Det kan også være et annet midtgaffeløye plassert omtrent 160 til 175&nbsp;mm girøret for montering av en bagasjebærer med lav frontbærer, men det er ingen etablert standard for plasseringen av midtgaffeløyet. For å kompensere for dette er de fleste lave frontbærere justerbare. Noen gafler har midtgaffeløyler både på innsiden og utsiden for å muliggjøre montering av spesialiserte bærere. For sykler som ikke har slike monteringspunkter finnes det forskjellige alternativer, som for eksempel U-bolter eller diverse klemmer. Det anbefales å bruke gjengelås under montering for at skruene ikke skal løsne fra vibrasjoner under bruk.

## Se også
* Bagasjebrett
* Lastesykkel
* Tursykkel

## Referanser
Catherine Tate

**Catherine Jane Ford** (født 5. desember 1969 i London i Storbritannia), kjent som **Catherine Tate**, er en britisk skuespiller og komiker. Hun har vunnet en rekke priser og utmerkelser for sin innsats i BBC-humorserien *The Catherine Tate Show* (2004–2007), og hun har blitt nominert til en internasjonal Emmy-pris og syv BAFTA-priser. Hun er kjent for sine roller i serier som *Catherine Tate's Nan* og som Nellie Bertram i amerikanske *[[Kontoret (USA)|The Office]]*.
## Liv og virke
### Bakgrunn
Catherine Ford ble født i London og vokste opp i Brunswick Centre. Hun ble utdannet ved *St Joseph's Roman Catholic Primary School* i Holborn, *Notre Dame Roman Catholic Girls' School* , *Salesian College* og *Central School of Speech and Drama*.
### Karriere
Fra 1988 til 1990 turnerte hun med National Youth Theatre-oppsetningen av *[[Blodbryllup]]*, med blant andre Daniel Craig og Jessica Hynes. I 1994 fikk hun rollen som Lydia Lubey i Oxford Stage Companys oppsetning av Arthur Millers *[[Alle mine sønner]]*. Senere jobbet hun ved Royal National Theatre, der hun hadde mindre roller i *[[The Way of the World]]* (1995) og *Le roi s'amuse* (1996). Tate spilte også med Royal Shakespeare Company under kompaniets timåneders-turné i Storbritannia, Australia og USA med Lee Halls versjon av *The Servant of Two Masters* (2000–2001).

I midten av 1990-årene fikk hun flere tv-roller og startet med standupkomedie. I 2004 fikk hun sitt store gjennombrudd med sketsjshowet *The Catherine Tate Show* på BBC. Innsatsen ga henne flere pris-nominasjoner og en rekke nye roller. Blant annet spilte hun Donna Noble i julespesialen til *[[Doctor Who (1996)|Doctor Who]]*, og ble senere vikaren til Den tiende Doktoren i serien i 2008.

Etter sukessenn med *The Catherine Tate Show*, fikk hun rollen som Joanie Taylor («Nan») i BBC One-komiserien *Catherine Tate's Nan* (2009–2015) og filmen *The Nan Movi*e (2022). I 2011 hadde hun en fast rolle som Nellie Bertram i den amerikanske versjonen av *[[Kontoret (USA)|The Office]]*, og frem til serien sluttet.

Hun hadde rollen som Miss Sarah Postern i BBC One-serien *Big School* (2013–2014) og hadde stemmen til Magica fra Tryll i animasjonsserien ''Ole, Dole og Doffen på eventyr'' (2017–2021). I 2022 spilte Tate seks roller i Netflix-serien, *Hard Cell*, som hun også var med på å skrive og regissere.

Tate har også hatt flere større og mindre filmroller, blant andre *Love and Other Disasters* (2006), *Mrs Ratcliffe's Revolution* (2007), *Gulliver's Travels* (2010), *Monte Carlo* (2011) og *SuperBob* (2015). Hun presenterte de britiske jurypoengene under finalen av Eurovision Song Contest 2023 i Liverpool.

## Referanser


## Eksterne lenker
*
Orlando Peralta

**Orlando Peralta** (1930–2010) var en argentinsk basketballspiller. Som basketballspiller tok han sølvmedaljer med landslaget under De panamerikanske leker både i 1951 og 1955

## Referanser


## Eksterne lenker
*
Ignacio Poletti

**Ignacio Poletti** (1930–2023) var en argentinsk basketballspiller som deltok i Sommer-OL 1952.

## Referanser


## Eksterne lenker
*
Pugh Rogefeldt (musikkalbum)

***Pugh Rogefeldt*** er et selvbetitlet studioalbum av den svenske rocekmusikeren Pugh Rogefeldt, utgitt på plateforlaget Polar Music 1986.
Fra albumet ble låten «Två lika är ett» utgitt som singel. Låten kom hverken inn på Svensktoppen eller den svenske singellisten. Albumet klatret til nr. 47 på albumlisten, en plassering den hadde i en uke.

Albumet ble produsert av Anders Burman og Tomas Ledin. Alle låtene ble skrevet av Rogefeldt og ble innspilt i Polar Studios. Flere etablerte artister medvirket, bl.a. Björn Skifs, Anna-Carin Larsson og Tomas Ledin.

## Sporliste
**Side 1**
* 1. «En dag på luffen»
* 2. «Sex»
* 3. «Så många drömmar som jag drömt»
* 4. «Sure Burt»
* 5. «Efter månen jagar Lo»

**Side 2**
* 1. «Dansa med mej»
* 2. «Bussiga trucken»
* 3. «Två lika är ett»
* 4. «Svarta natt»
* 5. «Det är en lång väg från landet till stan»
* 6. «Du»

## Medvirkende
* Ulf Andersson – tenorsaksofon
* Sam Bengtsson – bassgitar
* Hamra Fritidskapell – kor på «En dag på luffen»
* Olle Holmquist – trombone
* Ulf Jansson – blåserarrangemang
* Magnus Johansson – trompet
* Anna-Carin Larsson – kor på «Det är en lång väg från landet till stan»
* Tomas Ledin – keyboard på «Så många römmar som jag drömt», «En dag på luffen» og «Svarta natt»
* Leif Lindvall – trompet
* Per Lindvall – trommer
* Peter Ljung – keyboard på «Två lika är ett» og «Sex»
* Håkan Mjörnheim – elektrisk gitar, slidegitar
* Magnus Persson – trommer på «Två lika är ett» og «Du»
* Pugh Rogefeldt – gitar, munnspill, trummeprogram på «Sure Burt» og «Dansa med mej»
* Björn Skifs – kor på «Det är en lång väg från landet till stan»
* Johan Stengård – saksofon
* Pierre Swärd – hammond B-3, keyboard

## Eksterne lenker
* Rogefeldt'' på Allmusic
* Rogefeldt'' på Discogs
* Rogefeldt'' på Rate Your Music
Rubén Pagliari

**Rubén Pagliari** (født 20. september 1927, død 28. november 1987) var en argentinsk basketballspiller som deltok i Sommer-OL 1952.

## Referanser


## Eksterne lenker
*
Innstegsramme

En **innstegsramme** er en type sykkelramme med lavt innsteg, hvilket gjør det enklere å stige av og på sykkelen. Rammetypen er vanlig på brukssykler for menn, kvinner og barn, og er godt egnet til sykler hvor man går av og på sykkelen ofte. Noen kaller innstegsrammer for «damesykler» og diamantrammer for «herresykler», men dette er i dag utdaterte begreper. Innstegsramme gir mindre risiko for å strekke eller rivne klær, og passer også bra for eldre og andre med begrenset bevegelighet.

For å beholde stivheten må en innstegsramme ofte bruke mer materialer og veier dermed mer. Den står i kontrast med den klassiske diamantrammen som er utformet som fagverk, og derfor er stivere, og diamantrammen er derfor mer vanlig på sport- og konkurransesykler. I sykkelkross foretrekkes diamantrammer også siden de er enklere å ta tak i for å løfte på ryggen.

## Geometri
Innstegsrammer lages ofte for en oppreist sittestilling, altså med en rammegeometri hvor seterøret er godt bakovervinklet (for eksempel 73 grader) og det er kort avstand mellom sete og styre (kort *reach*).

Det finnes imidlertid også eksempler på triatlonsykler som har innstegsrammer med aggressiv sittestilling (bratt seterør på 75-80 grader, men også da kort *reach* for bruk med tempostyre).

## Variasjoner

Innstegsramme kan deles i flere typer:
* **Trapesramme**: Har både overrør og underrør i lik som en diamantramme, men overrøret er svært skrått og nesten parallelt med underrøret.
* **U-ramme**: Variant med bøyd eller fraværende overrør, som gir enda større åpning og ekstra lavt innsteg, på bekostning av mindre stivhet.
* **Mixte** er en spesiell type trapesramme hvor overrøret på den tradisjonelle diamantrammen er erstattet med et par mindre rør som går sammenhengende helt fra styrerøret til bakakslingen via seterøret. Det er vanlig at bakgaffel med kjedestag og setestag beholdes. Dette gir lavere høyde på overrøret enn en diamantramme, samtidig som man får ekstra styrke i form av et romfagverk.

## Se også
* Sykkelramme
* Lastesykkel

## Referanser
Flaskestativ

Et **flaskestativ** eller en **flaskeholder** er et stativ brukt til å feste en drikkeflaske til en sykkel. Holderen kan være laget av plast, aluminium, rustfritt stål, titan eller karbonfiber, og kan være festet til sykkelrammen, styret, bak setet eller i sjeldne tilfeller på forgaffelen. De fleste moderne sykler har standardiserte gjengede hull i rammen for montering av flaskeholdere. Eldre sykler har ikke alltid dette, da kan det være nødvendig med en spesiell klemmemekanisme for å montere flaskestativ.

## Standarder
### Monteringshull
En vanlig flaskeholder har 2 monteringshull med 64 mm senteravstand. Hullene er vanligvis gjenget for M5×0.8, altså si vanlige metriske grovgjenger med 5&nbsp;mm diameter og 0.8&nbsp;mm gjengestigning.

### Flaskestørrelse
Standard flaskestørrelse er 73&nbsp;mm i diameter og 127&nbsp;mm høyde, eller flakser i andre lengder med en fordypning så langt fra bunnen for at tappen på buret skal gå i inngrep.

## Galleri

Fil:Tandem loaded for touring.JPG|Tandemsykkel med 6 flaskestativ
Fil:Canto at Niagara.JPG|Liggesykkel med flaskeholdere bak setet
Fil:Bicycle pump frame mounted.jpg|Sykkelpumpe montert ved siden av flaskestativet


## Se også
* Flaskeknop

## Referanser
Petter Tredlen Ølberg

**Petter Tredlen Ølberg** (født 13. juli 1902 i  Sole Håland, død juli 1955 i Lier) var en sosialsjef og ordfører i Lier kommune 1948–51(Ap). Han var sønn av Peder Ingebretsen Ølberg og gift med Olga Tredlen Refve (født 4. mars 1900 på Kleppe, død 20. april i Lier) og sammen fikk de sønnen Per Martin Ølberg (født 17. januar 1933, død 2. mai 2004). Gift for andre gang med Ingrid Skarpaas Ølberg. Sammen fikk de fire barn: Ellen Gunhild Ølberg (født 5.11.1940), Knut I. Ølberg (5.11.1940), Ingebjørg T. Ølberg Nygaard (03.03.1943) og Tor-Stein Ølberg (29.11.1945).

## Referanser
Sykkeldatamaskin

En **sykkeldatamaskin** eller **sykkelcomputer** er en datamaskin montert på en sykkel som beregner og presenterer informasjon, og er en form for instrumentering på en sykkel, likt som for et instrumentpanel i en bil. Sykkeldatamaskinen er ofte festet til styret. Det finnes dedikerte sykkeldatamaskiner, men også smarttelefoner og enkelte GPS-klokker kan også brukes som skjerm.

## Historie
I 1895 fant Curtis H. Veeder opp sitt *Cyclometer*, en enkel mekanisk enhet som telte antall rotasjoner på et sykkelhjul.  Antall rotasjoner på hjulet ble overført med en kabel til et analogt odometer synlig for rytteren, som konverterte hjulrotasjonene til antall kjørte mil i henhold til en forhåndsbestemt formel. Etter å ha grunnlagt Veeder Manufacturing Company promoterte Veeder syklometeret med slagordet *It's Nice to Know How Far You Go* (det er fint å vite hvor langt du er kommet).

Syklometeret sin suksess førte til mange andre konkurrerende typer mekaniske dataenheter. Etterhvert ble det utviklet syklometre som kunne måle hastighet så vel som tilbakelagt distanse.

## Grunnleggende drift
En fartsmåler er den mest grunnleggende sensoren på en sykkeldatamaskin, og kan brukes for å vise gjennomsnittlig hastighet, maksimal hastighet, turavstand, turtid og total distanse tilbakelagt. En klokke kan vise nåværende tidspunkt.

Andre sensorer og målinger som kan være aktuelle er:

* Høydemåler (meter over havet)
* Stigning (inklinometer)
* Hjertefrekvens, for eksempel med pulsbelte over brystet eller klokke på armen
* Effekt (målt i watt), for eksempel med sensorer i nav, pedal eller krankarm
* Temperatur
* Tråkkfrekvens (kadens)
* Stoppeklokke
* GPS-mottaker for navigasjon
* Mulighet for synkronisering med videografikk

Sykkeldatamaskiner kan være et nyttig tilbehør i sykling både som sport og rekreasjon. På elektriske sykler kan det også være mulig å justere inngangsfrekvens eller dreiemoment, justere strømstyrken og kontrollere motorene.

### Dataoverføring
Overføring av data kan være kablet eller trådløs (for eksempel ANT+ eller Bluetooth Low Energy.

## Kalibrering

Det kan være at sensorer må kalibreres for å gi korrekte målinger, for eksempel ved å spesifisere omkretsen av hjulet dersom man bruker hastighetssensorer montert på hjulet.

## Referanser
Michael Cretu

**Michael Cretu** (*Mihai Creţu*), også kjent som **Curly MC**, født 18. mai 1957 i Bucuresti i Romania, er en rumensk-tysk musiker. Han er mest kjent internasjonalt for sitt vellykkede musikkprosjekt Enigma.
Som soloartist var hans største hit «Samurai (Did You Ever Dream)» som ble en hit i 1985.

## Referanser


## Eksterne lenker
* 
* www.enigma.de
* www.enigmamusic.com
* www.virgin.de
Sykkelkurv

En **sykkelkurv** er en kurv montert på en sykkel for transport av last som dagligvarer. Kurver er ofte montert foran på styret, men kan også monteres på rammen foran, på lav frontbærer eller bak på bagasjebrett. De fås i mange ulike materialer, for eksempel av flettet vidje, metallnetting eller av plast. Eurokasser (for eksempel 40×30×25&nbsp;cm) er også brukt som sykkelkurver.

## Kurv foran

Frontkurver er vanligvis montert på styret. Tung lasting vil dermed påvirke hvor lett det er å svinge med styret, og kan dermed være problematisk for kjøreegenskapene. Noen frontkurver har festepunkt på forgaffelen, men gir samme utfordring med masse som svinger. Høy last kan også hindre sikten til rytteren og gi høyt tyngdepunkt. Lette laster av dagligvarer er derimot sjelden et problem.

Noen frontkurver er i stedet montert via et lasteplan festet i rammen, dette vil pårvirke svingeegenskapene noe mindre, men kan fremdeles gi stort treghetsmoment, høyt tyngdepunkt og dårlig sikt avhengig av lasting.

## Kurv bak
Noen kurver monteres på bagasjerett nær sykkelens bakhjul. Disse er vanligvis smalere og dypere, og fungerer som "harde" sykkelvesker. Siden de er montert lavere gir de lavere tyngdepunkt hvilket gir bedre kjøreegenskaper. Kurver bak hindrer heller ikke rytterens sikt fremover.

## Se også
* Bagasjebrett
* Sykkelveske
Aerocondor

**ATA Aerocondor Transportes Aéreos Lda.** var et av de første privatfinansierte portugisiske flyselskapene som ble sertifisert av Instituto Nacional de Aviação Civil (INAC) for å transportere passasjerer og drive flyskole basert i Cascais. Dette regionale flyselskapet opererte planlagte tjenester på fastlandet i Portugal og til Madeira, samt planlagte passasjertjenester i Frankrike og chartertjenester til Storbritannia og Spania fra baser i Lisboa (-Portela de Sacavem) og Funchal / Madeira (-Santa Cruz / Santa Catarina) og flyskolen på Cascais (-Tires) Aerodrome.

## Historie
Flyselskapet startet driften i 1975 under ledelse av Aerocondor Group. Aerocondor ble grunnlagt av tidligere oberst i Portugals luftforsvar, Victor Brito, med hjelp fra hans eldste sønn, Victor João Brito. I løpet av de første årene opererte flyselskapet regulære flyvninger mellom Bragança og Vila Real, samt private passasjer- og fraktflyvninger til destinasjoner i Europa, Afrika og Midtøsten. Selskapet hadde en liten flåte av robuste turbopropfly med to motorer.

Behovet for kvalifiserte piloter førte til at Aerocondor Group startet flyskolevirksomhet. Sektoren ble styrket med tillegg av Victor Britos nest eldste sønn, José Manuel Brito, som fungerte som visepresident i selskapet.

Flyselskapet var eid av Aerocondor SGPS (85,15%) og Gestair Group (14,85%) og hadde 90 ansatte med hovedkontor på Cascais-Tires Aerodrome.

I mai 2008 suspenderte flyselskapet planlagte innenlandsflyvninger i Portugal.

## Opplæring og flyskole
Selv om flyoperasjonene mislyktes, fortsatte flyskolen å vokse under de spanske investorers ledelse. De endret navnet til Gestair mellom 2010 og 2013, da det ble en del av GAir Group. GAir Training Centres utvidet deres flyskolebaser til Bergamo (Italia), Madrid (Spania) og en ny base nordøst for hovedkontoret i Ponte de Sor, støttet med en investering på over 50 millioner euro. Dette ga selskapet kapital til å utvikle en ambisiøs plan om å trene neste generasjon flygere, ved å tilby trening og installasjonstjenester i en multikulturell miljø. Etter ett år flyttet skolen deres hovedkontor fra basen i Cascais til Ponte de Sor. Skolen ble integrert i L3 Commercial Training Solutions-selskapet, en av de største pilot treningsselskapene, sammen med CTC Aviation (nå L3 CTC).

## Destinasjoner
Aerocondor tilbød planlagte innenlandsreiser til følgende destinasjoner:

- Bragança (BGC/LPBG)

- Vila Real (-Tras os Montes) (VRL/LPVR)

I tillegg til disse destinasjonene, tilbød selskapet internasjonale sesongbaserte tjenester til og fra Agen og Bragança, samt charterflyvninger mellom øyene Madeira og Porto Santo.

## Flåte
Siden juni 2008 har Aerocondor ikke hatt noen fly lenger på grunn av økonomiske problemer. De hadde planer om å kjøpe eller lease Boeing 757 eller 767 fly for å kunne utvide, men måtte heller erklære konkurs. Tidligere hadde de fly som inkluderte ATR 42-300, Dornier 228, Shorts 360 og Piper Chieftain (for lufttaxitjenester).
Lilian Studer

**Lilian Studer** (født 1977) er en sveitsisk politiker (Evangelische Volkspartei der Schweitz; det evangeliske folkepartiet) som også er norsk statsborger. Hun har vært medlem av Nationalrat, det sveitsiske parlamentet, 2019-2023, og president for det evangeliske folkepartiet siden 2021. Hun ble ikke gjenvalg til parlamentet i 2023. Hun ble enstemmig gjenvalgt som leder for partiet i 2025.

## Biografi
Studer ble født 20. desember 1977 i Baden, Sveits. Faren hennes, Heiner Studer, var medlem av Nationalrat fra 1999 til 2007 og leder for det evangliske partiet 2008-2014. Moren hennes, Marit (født Andestad) Studer, er fra Norge. Lilian Studer har sveitsisk-norsk dobbelt statsborger. Hun er oppvokst i Wettingen og arbeidet som lærer i tekstilhåndverk ved lokale ungdomsskoler. I 2000 meldte hun seg frivillig i Honduras, før hun ble lærer ved Dietikon-skolene.

## Politikk
I 2002 ble Studer valgt inn i kantonen Aargaus lovgivende forsamling. I det sveitsiske føderale valget i 2019 ble hun valgt inn i Nationalrat.

## Referanser
The Highest Law

***The Highest Law*** er en amerikansk stumfilm fra 1921 regissert av Ralph Ince.

## Skuespillere
* Ralph Ince som Abraham Lincoln
* Robert Agnew som Bobby Goodwin
* Margaret Seddon som Mrs. Goodwin
* Aleen Burr
* Cecil Crawford som Tad

## Referanser


## Eksterne lenker
*
Hills of Hate

***Hills of Hate*** er en amerikansk stumfilm fra 1921 regissert av Ben F. Wilson.

## Skuespillere
* Jack Hoxie som Nate Hammond
* Wilbur McGaugh som Frayne
* Evelyn Nelson som Ann La Varre
* Marin Sais som Carmen

## Referanser


## Eksterne lenker
*
Baktrappen

***Baktrappen*** (originaltittel: *Hintertreppe*) er en tysk stumfilm fra 1921, regissert av Leopold Jessner og Paul Leni.

## Handling
Et forkrøplet postbud er forelsket i en hushjelp, som bor i samme bygning som ham i et av byens fattigste nabolag. Hushjelpen er imidlertid forelsket i en annen, mer velstående og kjekk ung mann. Desperat etter å vinne hennes kjærlighet, begynner postbudet å stoppe kjærlighetsbrev som de to kjærestene sender til hverandre.

Han erstatter disse meldingene med hans egne meldinger, som både hushjelpen og den andre mannen tror kommer fra hverandre. Postbudets planer ser ut til å lykkes, men så skjer det noe som gir tragiske resultater for dem alle.

## Skuespillere
* Fritz Kortner
* Henny Porten
* William Dieterle

## Referanser


## Eksterne lenker
*
His Brother’s Keeper (1921)

***His Brother's Keeper*** er en amerikansk stumfilm fra 1921, regissert av Wilfrid North.

## Handling
Rex Radcliffe, visepresident for Northern Atlantic Railroad, blir motarbeidet av selskapets president William Harding på grunn av en avtale som kommer til å sette alle aksjonærene for Interstate Railroad i fare. Ved å bruke tankekontroll får han Weer, Hardings sekretær, til å myrde sin tidligere sjef. Weer blir snart arrestert for dette mordet.

Radcliffe setter deretter Hardings datter, Helen, under sin egen innflytelse. John Bonham, presidenten for Interstate-Railroad, blir også interessert i å finne ut hva som egentlig foregår. Med hjelp fra fru Weer avslører han snart Rex Radcliffe, som deretter velger å begå selvmord.

## Skuespillere
* Albert L. Barrett som John Bonham 
* Martha Mansfield som Helen Harding 
* L. Rogers Lytton som Rex Radcliffe 
* Frazer Coulter som William Harding 
* Gretchen Hartman som  Amalita Cordova 
* Gladden James som Harvey Weer 
* Anne Drew som Mrs. Harvey Weer

## Referanser


## Eksterne lenker
*
Pugh’s klassiker

***Pugh's klassiker*** er et samlingsalbum av den svenske rockemusikeren Pugh Rogefeldt, utgitt på plateselskapet WEA i 1989.

## Sporliste
Alle låter skrevet av Pugh Rogefeldt der ingenting annet er nevnt.

*  1. «Här kommer natten»
*  2. «Små lätta moln»
*  3. «Klöver Linda»
*  4. «Föräldralåten»
*  5. «Mamma håll ut» («That's All Right», Arthur Crudup, Rogefeldt)
*  6. «Långsamma timmar» («Seems Like a Long Time», Ted Anderson, Rogefeldt)
*  7. «Stinsen i Bro»
*  8. «Jag har en guldgruva»
*  9. «Visan om Bo»
* 10. «Kärlekens träd»
* 11. «Bolla och rulla»
* 12. «Dinga linga Lena»
* 13. «Stockholm»
* 14. «Hog Farm»
* 15. «Det är en lång väg från landet till stan»
* 16. «Två lika är ett»
* 17. «Aftonfalken»  (Rogefeldt, Ulf Lundell)
* 18. «En ny rebell i byn»

## Eksterne lenker
* Klassiker'' på Discogs
* Klassiker'' på Metason
* klassiker'' på Svensk mediedatabas (SMDB)
13. etappe av Giro d’Italia 2023

**13. etappe av [[Giro d’Italia 2023]]** gikk fra Borgofranco d'Ivrea til Crans-Montana 19. mai 2023. Som følge av værforholdene kuttet Giro d'Italia-arrangøren etappen fra 199 km til 74,6 km.

Einer Rubio vant etappen.

## Etapperesultater

## Sammenlagt etter etappen

## Referanser


## Eksterne lenker
*
14. etappe av Giro d’Italia 2023

**14. etappe av [[Giro d’Italia 2023]]** gikk fra Sierre til Cassano Magnago 20. mai 2023.

Nico Denz vant etappen.
## Etapperesultater

## Sammenlagt etter etappen

## Referanser


## Eksterne lenker
*
16. etappe av Giro d’Italia 2023

**16. etappe av [[Giro d’Italia 2023]]** gikk fra Sabbio Chiese til Monte Bondone 23. mai 2023.

João Almeida vant etappen.
## Etapperesultater

## Sammenlagt etter etappen

## Referanser


## Eksterne lenker
*
Maxime Dorigo

**Maxime Dorigo** (født 2. september 1936) er en fransk basketballspiller.

Han representerte Frankrike under Sommer-OL 1960 i Roma, hvor laget kom på 10. plass.

## Referanser


## Eksterne lenker
*
Harrogate Town AFC

**Harrogate Town AFC** er en engelsk fotballklubb fra Harrogate i North Yorkshire.

## Referanser


## Eksterne lenker
*
His Nibs

***His Nibs*** er en amerikansk stumfilm fra 1921, regissert av Gregory La Cava.

## Handling
Hovedpersonen er en ung mann forlater den lille byen hvor han vokste opp, i håp om å tjene enda mer penger i storbyen. Men han blir snart svindlet av alle pengene han eier, hvoretter klærne hans blir stjålet.

Mannen som hadde stjålet alle pengene hans overtaler deretter hovedpersonens kjæreste og kjærestens far til å besøke storbyen, i håp om å svindle dem også. Men de overnatter ved det samme hotellet hvor den unge mannen har begynt å arbeide. Han klarer derfor å forhindre svindlerens komplott.

## Skuespillere
* Charles "Chic" Sale
* Colleen Moore
* Joseph Dowling	
* J. P. Lockney
* Walt Whitman
* Lydia Yeamans Titus
* Harry Edwards

## Referanser


## Eksterne lenker
*
Aftonfalken

***Aftonfalken*** er et samlingsalbum av den svenske rockemusikeren Pugh Rogefeldt, utgitt på plateselskapet EMI i 1991. Albumet består av tidligere utgitte låter fra perioden 1981–1985. Albumet har fått navnet etter Rogefeldts og Ulf Lundells låt med samme navn fra 1981.

## Sporliste
Alle spor skrevet av Pugh Rogefeldt der ingenting annet er nevnt.

*  1. «Aftonfalken» (Rogefeldt, Ulf Lundell)
*  2. «Pop o twist»
*  3. «Dina flickor»
*  4: «Het»
*  5. «Hammarhjärta»
*  6. «Stockholm»
*  7. «Dansa min docka»
*  8. «Tuggummit»
*  9. «Bussiga trucken»
*10. «Tempel»

## Eksterne lenker
* på Discogs
* på Metason
* på Svensk mediedatabas (SMDB)
Människors hantverk

***Människors hantverk*** er den svenske rockmusikeren Pugh Rogefeldts trettende album, utgitt på plateselskapet WEA i 1991.

Fra albumet ble låtene «Snart kommer det en vind», «Ingenting för ingenting», «Bröllopsklockor» og «Det är aldrig för sent» utgitt som singler. «Snart kommer det en vind» ble en hit og lå blant annet på Svensktoppens førsteplass i 1990. «Bröllopsklockor» lå en tid på Svensktoppen i 1992. De øvrige singlene nådde ikke noen listeplassering. Albumet nådde en attendeplass på albumlisten, en plassering den hadde i en uke. Totalt lå den seks uker på albumlisten. Alle låter ble skrevet av Rogefeldt, bortsett fra «Snart kommer en vind» som ble skrevet sammen med Ingemar Wallén. Flere etablerte artister medvirket på innspillingene, deriblant Åsa Jinder, bandet The Boppers oog Lasse Englund.

## Sporliste
Alle låter skrevet av Pugh Rogefeldt der ingenting annet er nevnt.

*  1. «Det är aldrig för sent» (3:46)
*  2. «Ingenting för ingenting» (2:46)
*  3. «Volvojärnet» (3:37)
*  4. «Bröllopsklockor» (4.55)
*  5. «Livets källa» (3:50)
*  6. «Besökaren» (3:26)
*  7. «Fredagstango» (4:10)
*  8. «Fri väg ut» (3:47)
*  9. «Snart kommer det en vind» (Ingemar Wallén, Pugh Rogefeldt) (3:24)
* 10. «Babylon» (4:50)

## Medvirkende
* Klas Anderhell – trommer
* The Boppers – korsang
* Björn Engelmann – mastering
* Lasse Englund – gitar
* Tommy Gellhagen – bassgitar
* Åsa Jinder – nøkkelharpe
* Ronnie Lahti – tekniker
* Magnus Lind – trekkspilll
* Lasse Lindbom – produsent
* Mats Lindfors – assisterende tekniker, mix
* Max Lorentz – assisterende tekniker
* Micke Lyander – assisterende tekniker
* Niklas Medin – piano
* Tommy Nilsson – korsang
* Johan Norberg – mandolin, gitar
* Björn Norén – assisterende tekniker
* Hasse Olsson – keyboard
* Magnus Persson – trommer
* Mikael Rickfors – korsang, gitar
* Pugh Rogefeldt – munnspill, sang, produsent
* Mats Ronander – korsang, gitar
* Johan Stengård – saksofon

## Eksterne lenker
* på Discogs
* på Metason
* hantverk'' på Allmusic
NM i terrengsykling 2017

**[[Norgesmesterskapet i terrengsykling]] 2017** bestod av flere arrangementer:

* NM i rundbane og sprint ble arrangert på Konnerud 17.–18. juni. Arrangør var Konnerud IL.
* NM i maraton ble arrangert på Skeikampen 1. juli (Bukkerittet). Arrangør var Brumunddal SK.
* NM i utfor ble arrangert i Nesbyen 23. juli. Arrangør var Nesbyen IL.
* NM i sykkelkross ble arrangert i Arendal 12. november. Arrangør var Arendal CC.
* NM i trial ble arrangert i Norheimsund 24. juni. Arrangør var Hardanger SK.

__TOC__

## Menn

### [[Rundbane]]

### Sprint

### [[Maraton (sykkel)|Maraton]]

### [[Utfor (sykkel)|Utfor]]

### [[Sykkelkross]]

### [[Biketrial]]

## Kvinner

### [[Rundbane]]

### Sprint

### [[Maraton (sykkel)|Maraton]]

### [[Utfor (sykkel)|Utfor]]

### [[Sykkelkross]]

## Kilder
* Egil Svendsby (red.) *Sportsboken 2017*, s. 243. Vigmostad & Bjørke. ISBN 978-82-419-1487-4.
* Norges Cykleforbund: Årbok 2017, s. 183–97, 213–15.
Mari Hauge Einbu

**Mari Hauge Einbu** (født 1990) er en norsk skuespiller.

Hun ble uteksaminert fra Teaterhøgskolen i Oslo i 2015. Etter studiene ble hun ansatt ved Trøndelag Teater, og senere ved Oslo Nye Teater. I 2016 mottok hun Heddaprisen i kategorien beste kvinnelige medspiller for rollen som Louise i oppsetningen *Armod og edelt sinn* ved Trøndelag Teater. Året etter ble hun nominert til Komiprisen 2017 i klassen årets kvinnelige scenekomiker for sin rolle i friluftsspillet *Slaget på Testiklestad – making Trøndelag teit again*.

I 2022 spilte hun en av hovedrollene i Viaplays TV-serie *[[Nede (TV-serie)|Nede]]*, en rolle som ga henne en nominasjon til Gullruten 2023 i kategorien beste birolle. I 2025 ble hun tildelt Gullruten for beste skuespiller – humor for sin rolle i Max-serien *[[Bausjen]]*.

## Filmografi
* *[[Pørni]]* (), TV-serie, 2 episoder
* *[[Nede (TV-serie)|Nede]]* (), TV-serie, 6 episoder
* *[[Bausjen]]* (), TV-serie, 8 episoder

## Referanser


## Eksterne lenker
*
Knockmealdownfjellene

**Knockmealdownfjellene** (irsk: *Sléibhte Chnoc Mhaoldomhnaigh*) er navnet på et fjell og en fjellkjede sør på øya Irland. Fjellkjeden ligger på grensen mellom grevskapene Waterford og Tipperary og strekker seg østover og vestover mellom de to. 

Den høyeste fjelltoppen er Knockmealdown i Waterford på 794,4 meter over havet. På den vestlige siden av toppen krysses området av et høyt pass kalt «The Vee», som går gjennom den gamle postbussveien fra Lismore til Clogheen.

Fjellene var tidligere kjent som *Sliabh gCua*, noen ganger anglisert «Slieve Gua» eller «Slieve Goe».

## Knockmealdownfjellenes fjelltopper
Liste sortert etter høyde:
*Knockmealdown, *Cnoc Mhaoldomhnaigh* (794&nbsp;m)
*Knockmoylan, *Cnoc Maoláin* (768&nbsp;m)
*Knocknafallia, *Cnoc na Faille* (668&nbsp;m)
*Sugarloaf Hill, *Cnoc na gCloch* (663&nbsp;m)
*Knocknagnauv, *Cnoc na gCnámh* (655&nbsp;m)
*Knockshanahullion, *Cnoc Seanchuillinn* (652&nbsp;m)
*Knocknalougha, *Cnoc na Loiche* (630&nbsp;m)
*Knockmeal, *An Cnoc Maol* (560&nbsp;m)
*Crohan West, *An Cruachán* (521&nbsp;m)
*Farbreaga, *An Fear Bréige* (518&nbsp;m)

## Dyreliv
Denne fjellkjeden er en viktig yngleplass for to truede arter, rød rype (*Lagopus lagopus scotica*) og myrhauk (*Circus cyaneus*); gjøk, nattravn, grankorsnebb, musvåk og gresshoppesanger kan også observeres.

## Referanser


## Eksterne lenker
*
Michael Malvin Michaelsen

**Michael Malvin Michaelsen** (født 24. april 1889 i Stavanger, død 13. august 1966 i samme by), var Stavangers ordfører i perioden 1936–1937. 

Det som førte han inn i politikken var saken om husleiereguleringen og *Huseierpartiet*. Bakgrunnen for dette nye partiet var den sterke bolignøden som oppstod under Den første verdenskrig, og ga sterk økning i husleiene. Arbeiderpartiet krevde at regjeringen grep inn med lov som regulerte husleiene. I slutten av 1915 vedtok Stortinget loven som gjorde at kommunene kunne regulere husleiene gjennom husleienemnder som kunne fastsette husleiene og regulere leieforhold. Stavanger bystyre vedtok i 1916 enstemmig at Husleieloven skulle gjelde i Stavanger. I Stavanger var mange arbeidere egne huseiere som eide i underkant av 400 tomannsboliger. Disse ville bli berørt av den nye loven. For arbeidere som leide ut, ville loven føre til at de selv ikke kunne fastsette husleie eller regulere leieforhold. Splittelsen blant arbeidere som var huseiere og arbeidere som var leietakere toppet seg ved kommunevalget 1919. Huseierne organiserte seg i *Huseierforeningen* som i 1918 økte medlemstallet fra 300 til 870. I 1919 ble det bestemt at foreningen skulle stille liste ved kommunevalget samme år. Arbeiderpartiet som støttet husleiereguleringen, som var i favør av leietakerne, gikk fra 43 prosent ved valget i 1916 til 27 prosent i 1919. Samtidig fikk Huseierpartiet hele 19 prosent og ble valgets klare vinner. Michaelsen ble første gang valgt inn i bystyret i 1919 som representant for Huseierpartiet. Husleiereguleringen ble opphevet i 1920. Ved kommunevalgene i 1922 og 1925 var han også kandidat for Huseierpartiet men da var partiet betydelig redusert, og Michael M. Michaelsen mistet fast plass i bystyret. 

Før kommunevalget i 1931 hadde han byttet parti og representerte Venstre. Samme år ble han varamedlem til bystyret. Våren 1934 måtte han ta over som formann i Stavanger Venstre og ved kommunevalget samme høst ble han innvalgt til bystyret og valgt til varaordfører for 1935. Da ordfører Birger Pedersen meddelte i desember 1935 at han ikke ønsket gjenvalg som ordfører, ble Michaelsen valgt som Stavangers ordfører for 1936 og gjenvalgt for 1937. Ved ordførervalget for 1938, etter et nytt kommunestyre var blitt valgt, tapte han ordførerembetet til Lauritz Wilhelm Hansen. I 1945 stod han igjen på valg for Venstre til det nye bystyret, og ble varamedlem.

Michaelsen var boktrykker av yrke og ansatt i familietrykkeriet. Han var sterkt engasjert i kristelig arbeid, og hadde flere tillitsverv i Metodistkirken i Stavanger, der han også virket som predikant. Han arbeidet også aktivt for avholdssaken og var første formann i Stavanger Edruskapsnemnd.

Michael Malvin Michaelsen var gift med Knudhild Marie f. Lindtner (* 1888 † 1977). De hadde datteren Ragny (* 1914 † 2007) som var gift med Sigval Bergesen, sønn av tidligere ordfører i Stavanger, Ole Bergesen.

Han er begravet på Lagård gravlund i Stavanger.

## Kilder
* arbeiderhistorie.net
* idunn.no
* 1ste Mai
* Stavanger Aftenblad
* Gunnar A. Skadberg : «Stavangers ordførere 1837–2017»
Kuppel 16

***Kuppel 16*** er en norsk dystopisk fremtidsserie for ungdom vist første gang på NRK i 2022. Serien er skapt av Thomas Seeberg Torjussen som også har skrevet manus og regissert serien sammen med . Serien er produsert av Tordenfilm og hadde premiere på NRK1 4. november 2022.

Handlingen er lagt til Oslo rundt år 2140, hvor store deler av innbyggerne har bosatt seg i kupler for å beskytte seg fra pandemier, ekstremvær, forurensing og sosial uro. En av dem er 16 år gamle Anton, spilt av , som rømmer fra kuppelen og møter jevngamle Emma, spilt av , som lever i verden utenfor kuplene.

Serien vant tre priser under Gullruten 2023: klassen årets grønne produksjon, beste VFX og beste lysdesign.

## Skuespillere
* : Anton
* : Emma
* : Frida
* : Sam
* : Thea
* Terje Strømdahl: Sveinung
* Silje Storstein: Lovise
* Henrik Rafaelsen: Bjørn
* Andrea Bræin Hovig: Unn
* Kim Falck: Sturla

## Referanser


## Eksterne lenker
*
Bilder (album av Pugh Rogefeldt)

***Bilder*** er et samlingsalbum av den svenske rockemusikeren Pugh Rogefeldt, utgitt på plateselskapetet Pickwick i 1993. Albumet består av tidligere utgitte låter fra 1981 til 1985.

## Sporliste
Alle låter komponert av Pugh Rogefeldt der ingenting annet er nevnt.

*  1. «Dansa min docka» (3:51)
*  2. «Hotande segel» (3:22)
*  3. «Röda rappet» (3:58)
*  4. «Wild Horse» (4:15)
*  5. «Tobacco Road» (John D. Loudermilk) (4:00)
*  6. «Tuggummit» (3.45)
*  7. «Sista vakten» (3:40)
*  8. «Are You Ready» (3:50)
*  9. «Utan dej är jag noll» (3:27)
* 10. «Tempel» (3:53)
* 11. «Ungerska baletten» (3:40)
* 12. «Ambulansen» (3:22)

## Eksterne lenker
* på Discogs
Gunnar Ljungdahl

**Gunnar Johan Georg Ljungdahl** (født 16. august 1920 i Malmö i Sverige, død 3. januar 2022 i Stockholm) var en svensk diplomat.

## Log og virke
### Bakgrunn
Gunnar Ljungdahl var sønn av sognepresten Johan Ljungdahl og hans hustru Signe Pettersson.

Ljungdahl avla studentexamen i 1939, reserveoffiserseksamen i 1942 og juris kandidatexamen i Lund i 1945. 

Han giftet seg i 1946 med Ebba Uggla (1919–1997), datter av obersten Carl Uggla og Sigrid af Petersens. 

### Utenrikstjenesten
Ljungdahl ble attaché ved det svenske Utrikesdepartementet (UD) i 1945. Han tjenestegjorde i New York i 1946, Mexico by i 1948, Havana i 1950 og til UD i 1950. Han var fungerende nestsekretær i 1953 (ekstraordinært i 1952), ambassadesekretær ved OEEC-delegasjonen i Paris i 1954 og første ambassadesekretær i Bonn i 1957.

Ljungdahl var ambassaderåd i Brussel og Luxembourg 1961–1965, i Helsingfors 1965–1968 og var kansliråd ved handelsavdelingen ved UD 1968–1974.

Han var sjef for den svenske kontingenten ved De nøytrale nasjonenes overvåkningskommisjon i Korea 1973–1974 og formann for flere svenske delegasjoner ved en rekke internasjonale konferanser ved FN og OECD 1968–1973.

### Ambassadørnivå
Han var sendebud i Sofia 1974–1978, utrikesförvaltningens inspektør 1978–1983 og ambassadør ved Den hellige stol 1983–1986. Ljungdahl var deretter nestleder «Introduktör av främmande sändebud» (*Introducteur des ambassadeurs*) i 1986 og så selv introdusent 1988–1990.
 	
## Referanser
22 (musikkalbum)

***22*** er et samlingsalbum av den svenske rockemusikeren Pugh Rogefeldt, utgitt på plateselskapet Warner i 1994.

## Sporliste
*  1. «Här kommer natten» (3:31)
*  2. «Små lätta moln» (4:34)
*  3. «Föräldralåten» (3:32)
*  4. «Mamma håll ut» («That's All Right», Arthur Crudup, Rogefeldt) (3:22)
*  5. «Långsamma timmar» («Seems Like a Long Time», Ted Anderson, Rogefeldt) (4:14)
*  6. «Jag har en guldgruva» (3:18)
*  7. «Visan om Bo» (3:31)
*  8. «Kärlekens träd» (3:50)
*  9. «Bolla och rulla» (2:44)
* 10. «Dinga linga Lena» (3:07)
* 11. «Vandrar i ett regn» (3:36)
* 12. «Stockholm» (3:05)
* 13. «Hog Farm» (4:00)
* 14. «Det är en lång väg från landet till stan» (3:19)
* 15. «Två lika är ett» (2:56)
* 16. «Aftonfalken» (4:26)
* 17. «En ny rebell i byn» (3:50)
* 18. «Snart kommer det en vind» (3:24)
* 19. «Bröllopsklockor» (4:55)

## Eksterne lenker
* på Discogs
* på Metason
* på Tidal
* på Svensk Mediadatabas
Sykkelstøtte

En **sykkelstøtte** er et støttebein på en sykkel eller motorsykkel som gjør at sykkelen kan stå oppreist av seg selv uten å måtte lenes seg mot en annen gjenstand.

De er vanligvis laget av et stykke metall (stål eller støpt aluminium) med en fjærbelastet mekanisme som vippes ned fra rammen, og får kontakt med bakken, noen ganger via en plasthette. Støtten er vanligvis plassert midt på sykkelen eller bak. Noen tursykler har to støtter; en foran og en bak.

Sammen med skjermer er det et vanlig og praktisk tilbehør på nyttesykler til pendling og transport, samt til tursykler, men ikke på konkurransesykler som rendyrkede landevegssykler eller terrengsykler.

Samme prinsipp brukes på **motorsykkelstøtte** for motorsykler, bare forsterket.

## Historie
Den tidligste kjente sykkelstøtten ble designet av Albert Berruyer i 1869, og sykkelstøtter har senere blitt oppfunnet uavhengig mange ganger. Berruyer sin støtte var montert under styret, og var mye lengre enn dagens design.

I1891 patenterte Pardon W, Tillinghast et stativ som ble montert på pedalen, men som ble brettet flatt oppunder pedalen da den ikke var i bruk.

I 1926 ble en kort og praktisk sykkelstøtte patentert av Eldon Henderson. I 1930-årene ble en mindre støtte utviklet av Joseph Paul Treen.

I 1970-årene falt støtter av moten i takt med at det ble populært med lettvektige sykler og mange ryttere var opptatte av lavest mulig vekt.

## Typer

### Plassering
En støtte kan være 

* Frontmontert, festet nær forgaffelen
* Midtmontert, festet nær kranken, for eksempel på kjedestaget rett bak krankhuset
* Bakmontert, festet nær baknavet, for eksempel rundt både kjedestaget og setestaget

### Sidestøtte
En sidestøtte (også kalt sidestativ) som er en støtte som sykkelen lener seg på. De er vanligvis montert og vippes ut på venstre side, og sykkelen vil lene seg over støtten når den hviler.

### Dobbelstøtte
En dobbelstøtte (på motorsykler også kalt hovedstøtte eller senterstativ) er en støtte med to bein som sykkelen kan stå stabilt loddrett på. Den vippes ned og løfter vanligvis bakhjulet når den er i bruk. De kan midtmonteres på kjedestagene bak kranken eller nær de bakre gaffelendene. Mange motorsykler har både senterstativ og sidestativ. Midtstativet kan være praktisk ved langtidsparkering eller når man gjør vedlikehold ved at det lar brukeren utføre vedlikehold som kjedejusteringer uten behov for eksternt stativ. Senterstativ er vanlig på mange gatesykler, men ikke på sportssykler for å spare vekt og øke bakkeklaringen.

## Galleri

Rear kickstand.JPG|Sidestøtte monert bak på kjedestaget og på bunnen av setestaget 
Integrated kickstand.JPG|Stålstøtte sveist fast i sykkelrammen
1977 Nikishi International.jpg|Senterstøtte montert under kranken på en Nishiki
Front kickstand.jpg|Støtte montert i forgaffelen (bakstøtte kan også sees i bakgrunnen)


## Referanser
Mats Bergquist

**Mats Fingal Thorwald Bergquist** (født 5. september 1938) er en svensk diplomat. 
## Liv og virke
Mats Bergquist er sønn av landshövdingen og justisministeren Thorwald Bergquist og bror til ambassadøren og forfatteren Lars Bergquist. 

Han ble ansatt på det svenske Utrikesdepartementet i 1964 og tjenestegjorde blant annet i London, den svenske FN-representasjonen og Washington, D.C. 

Deretter tjenstegjorde Bergquist som ambassadør i Tel Aviv og Nicosia (1987-92), i Helsingfors (1992-97) og London 1997-04.

Bergquist ble medlem av Kungliga Krigsvetenskapsakademien i 1984. 

I 2016 ble han inkludert i ekspertrådet for vurdering av utsiktene for Finlands inntreden i NATO..

## Referanser
Mikkel Hope

**Mikkel Kalvenes Hope** (født 2006) er en norsk fotballspiller som spiller for .

## Referanser


## Eksterne lenker
*
The Simpsons Skateboarding

***The Simpsons Skateboarding*** er et skateboardingspill fra 2002 til PlayStation 2. Spillet er basert på *[[The Simpsons]]*. Det ble utviklet av The Code Monkeys.

## Handling
Springfield har blitt omgjort til en stor skatepark, og er full av objekter og landemerker fra TV-serien som spilleren kan skate over. Spillere kan velge en av de ni tilgjengelige karakterene i spillet og konkurrere om hoved-premien.

Alle karakterenes stemmer ble spilt inn av de faktiske stemmeskuespillerne fra TV-serien The Simpsons.

## Referanser


## Eksterne lenker
*
TimeSplitters

***TimeSplitters*** er en serie førstepersonsskytespill utviklet av Free Radical Design. Serien begynte med *[[TimeSplitters (videospill)|TimeSplitters]]* i 2000 til PlayStation 2, fortsatte i med *[[TimeSplitters 2]]*, og med *[[TimeSplitters: Future Perfect]]* i 2005.

## Referanser
TimeSplitters (videospill)

***TimeSplitters*** er et førstepersonsskytespill som kom ut i 2000 til PlayStation 2 utviklet av Free Radical Design. Det er det første spillet i *[[TimeSplitters]]*-serien og ble fulgt av *[[TimeSplitters 2]]*.

## Referanser


## Eksterne lenker
*